               EUROOPAN KOMISSIO
            Bryssel 17.10.2018
            COM(2018) 707 final
            2018/0363(NLE)
            Ehdotus
            NEUVOSTON PÄÄTÖS
            Euroopan unionin puolesta otettavasta kannasta sisävesiliikenteen normien laadinnasta vastaavassa eurooppalaisessa komiteassa ja Reinin navigaation keskuskomissiossa sisävesialusten teknisiä vaatimuksia koskevien standardien hyväksymiseen

               PERUSTELUT

               1.Ehdotuksen kohde

               Tämä ehdotus koskee päätöstä, jolla vahvistetaan unionin puolesta otettava kanta Euroopan sisävesiliikenteen normien laadinnasta vastaavan komitean, jäljempänä ’CESNI’, 8. marraskuuta 2018 pidettävässä kokouksessa ja Reinin navigaation keskuskomission, jäljempänä ’RNKK’, täysistunnossa sisävesialusten teknisiä vaatimuksia koskevien eurooppalaisten standardien (ES-TRIN-standardi 2019/1) suunniteltua hyväksymistä varten.

               2.Ehdotuksen tausta

               2.1.Reinin vesiliikenteestä tehty tarkistettu yleissopimus

               Reinin vesiliikenteestä 17. lokakuuta 1868 tehdyssä tarkistetussa yleissopimuksessa määritellään Reinin käyttöä sisävesiliikenteessä koskevat oikeudelliset puitteet ja RNKK:n tehtävät. Tällä hetkellä sovellettava yleissopimuksen versio on 14. huhtikuuta 1967 voimaan tulleen,

                  20. marraskuuta 1963 tehdyn yleissopimuksen

                lopputulos.

               Nykyisin neljä jäsenvaltiota (Belgia, Ranska, Saksa ja Alankomaat) sekä Sveitsi ovat Reinin vesiliikenteestä tehdyn tarkistetun yleissopimuksen osapuolia.

               2.2.RNKK ja CESNI

               RNKK on kansainvälinen järjestö, jonka tehtävänä on toteuttaa aloitteita, joilla pyritään takaamaan vesiliikenteen vapaus Reinillä sekä edistämään Reinillä tapahtuvaa vesiliikennettä.  Täysistunnot pidetään kahdesti vuodessa. Niihin osallistuu RNKK:n jäsenmaiden edustajia. Täysistunto on RNKK:n päätöksentekoelin. Se hyväksyy keskuskomission päätöslauselmat. Kullakin valtiolla on yksi ääni, ja päätökset tehdään yksimielisesti. Päätöslauselmat ovat oikeudellisesti sitovia. EU ei ole RNKK:n jäsen.

               RNKK hyväksyi vuonna 2015 päätöslauselman sisävesiliikenteen normien laadinnasta vastaavan eurooppalaisen komitean perustamisesta (Comité Européen pour l’Élaboration de Standards dans le Domaine de Navigation Intérieure – CESNI). CESNI:n tehtävä on hyväksyä sisävesiliikenteen teknisiä standardeja eri aloilla (erityisesti aluksiin, tietotekniikkaan ja miehistöön liittyviä), varmistaa näiden standardien ja niihin liittyvien menettelyjen yhdenmukainen tulkinta sekä tarkastella vesiliikenteen turvallisuutta, ympäristönsuojelua ja muita vesiliikenteen alaan liittyviä kysymyksiä.

               CESNI:n muodostavat RNKK:ta ja EU:n jäsenvaltioita edustavat asiantuntijat, jotka käyttävät äänivaltaa periaatteella yksi ääni kutakin valtiota kohti. EU ei ole CESNI:n jäsen. Se voi kuitenkin osallistua ilman äänivaltaa CESNI:n työhön sellaisten kansainvälisten järjestöjen kanssa, joiden toimenkuva kattaa CESNI:n toiminta-alat.

               2.3.CESNI:n ja RNKK:n suunniteltu säädös

               CESNI:n on määrä hyväksyä kokouksessaan 8. marraskuuta 2018  sisävesialusten teknisiä vaatimuksia koskevia standardeja (ES-TRIN-standardi 2019).

               CESNI viimeisteli ES-TRIN-standardin ensimmäisen version (ES-TRIN 2015) kokouksessaan 28. syyskuuta 2015, ja se hyväksyttiin muodollisesti CESNI:n täysistunnossa 26. marraskuuta 2015. Ensimmäinen muutos ES-TRIN 2017 hyväksyttiin CESNI:n täysistunnossa 6. heinäkuuta 2017.

               ES-TRIN-standardia päivitetään säännöllisesti ottaen huomioon CESNI:n työryhmien työ.

               ES-TRIN-standardin säännöllinen päivittäminen on tarpeen, jotta voidaan

               ·ylläpitää korkeaa turvallisuustasoa sisävesiliikenteessä

               ·seurata teknistä kehitystä (esim. sammutusjärjestelmät, navigointilaitteet)

               ·varmistaa yhteensopivuus EU:n oikeudellisen kehyksen kanssa.

               Vuonna 2017 ja 2018 CESNI:n asiantuntijat laativat muutetun ES-TRIN-standardin 2019/1.

               ES-TRIN-standardiin 2019/1 sisältyy useita muutoksia, jotka koskevat erityisesti seuraavia seikkoja:

               - automaattiset ulkoiset defibrillaattorit;

               - sammutinjärjestelmät - K2CO3;

               - sähköisiä käyttövoimajärjestelmiä koskevat erityiset määräykset (11 luku);

               - siirtymämääräykset seuraavista:

               • suurin sallittu melutaso,

               • moottorit,

               • sähkölaitteet ja -laitteistot,

               • laivaveneet,

               • poistumisreitit matkustaja-aluksilla,

               • matkustaja-alusten käyttövoimajärjestelmä ja

               • turvalaitteet peräsoppilaipion peräpuolella.

               Kokouksessaan 10. huhtikuuta 2018 CESNI päätti ottaa ES-TRIN-standardin 2019 hyväksymisen 8. marraskuuta 2018 pidettävän kokouksen asialistalle. On odotettavissa, että standardin luonnostekstiin tehdään ainoastaan muodollisia ja vähäisiä muutoksia ennen 8. marraskuuta 2018 pidettävää kokousta. ES-TRIN-standardi 2019/1 julkaistaan asiaa koskevalla verkkosivustolla (cesni.eu). Kaikilla EU:n jäsenvaltioilla on (suojatut) käyttöoikeudet edellä mainittuihin standardiluonnoksiin.

               ES-TRIN-standardi 2019/1 sisällytetään EU:n lainsäädäntöön sisävesialusten teknisistä vaatimuksista, direktiivin 2009/100/EY muuttamisesta ja direktiivin 2006/87/EY kumoamisesta 14 päivänä syyskuuta 2016 annetun Euroopan parlamentin ja neuvoston direktiivin (EU) 2016/1629
                  1
                mukaisesti.

               CESNI:n hyväksymät tekniset standardit sisältyvät direktiivin (EU) 2016/1629 liitteeseen II, ja ne on saatettava ajan tasalle delegoiduilla säädöksillä.

               Kahden voimassaolevan sisävesialusten teknisiä vaatimuksia koskevan oikeudellisen järjestelmän (Rein ja EU) yhdenmukaisuuden varmistamiseksi niissä on tarpeen vahvistaa samat standardit. Sekä EU:n oikeudessa että RNKK:n sääntelyssä viitataan 1. tammikuuta 2020 alkaen ES-TRIN-standardiin 2019/1.

               3.Unionin puolesta otettava kanta

               Päätös – unionin kannan vahvistaminen – vaaditaan sen varmistamiseksi, että EU:n edut otetaan asianmukaisesti huomioon tehtäessä sisävesialuksia koskevien standardien laatimista koskevia päätöksiä.

               Teknisen ES-TRIN-standardin päivitystä on valmisteltu intensiivisesti CESNI:ssä asiantuntijatasolla. Julkisen ja yksityisen sektorin asiantuntijoita kuultiin laajasti. CESNI:n tasolla pidettiin standardin kehittämisen aikana seuraavat tekniset kokoukset:

               ·työkokoukset (21.–22.2.2017; 28.–29.6.2017; 27.–28.9.2017; 28.–30.11.2017; 20.–22.2.2018) ja

               ·komitean kokous (10.4.2018).

               Näiden kokousten avulla päästiin asiantuntijatasolla yhteisymmärrykseen sisävesialusten teknisistä vaatimuksista.

               4.Oikeusperusta

               4.1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen (SEUT-sopimus) 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               SEUT-sopimuksen 218 artiklan 9 kohtaa sovelletaan riippumatta siitä, onko unioni kyseisen elimen jäsen tai kyseisen sopimuksen osapuoli
                  2
               .

               Ilmaisu ”säädökset, joilla on oikeusvaikutuksia” kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla, mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                  3
               .

               4.1.2.Soveltaminen tässä asiassa

               SEUT-sopimuksen 218 artiklan 9 kohdan sovellettavuuden suhteen sen mukaista menettelyä on noudatettava, kun siinä vahvistetut edellytykset täyttyvät. Nämä edellytykset ovat seuraavat: a) asianomainen ala kuuluu unionin toimivaltaan, b) unionin kanta esitetään kansainvälisellä sopimuksella perustetussa elimessä, silloin kun tämän elimen on annettava c) säädöksiä, joilla on oikeusvaikutuksia. Oikeuskäytännöstä on käynyt selväksi, ettei SEUT-sopimuksen 218 artiklan 9 kohdan soveltaminen edellytä unionin jäsenyyttä kyseisessä elimessä.

               Tässä tapauksessa on ilmeistä, etteivät sisävesialusten tekniset vaatimukset pelkästään kuulu unionin toimivaltaan vaan että EU on käyttänyt toimivaltaansa antamalla direktiivin (EU) 2016/1629 ja sisävesialusten teknisiä vaatimuksia säännellään suurimmaksi osaksi yhteisillä unionin säännöillä.

               Sekä CESNI että RNKK täyttävät toisen edellytyksen, sillä ne ovat kansainvälisellä sopimuksella perustettuja elimiä.

               Vaikka CESNI:n vahvistamat säännöt eivät sinällään ole sitovia, on selvää, että niistä tulee RNKK:n jäsenten kannalta sitovia heti, kun RNKK muuttaa lainsäädäntökehystään (Reinillä liikennöivien alusten tarkastamista koskevia määräyksiä) niin, että siinä viitataan CESNI:n hyväksymään standardiin, jolloin standardista tulee pakollinen Reinin vesiliikenteestä tehdyn tarkistetun yleissopimuksen soveltamisessa. Tällaisen määräyksen sitova luonne RNKK:n jäsenten keskuudessa vahvistetaan 17. lokakuuta 1868 tehdyssä Mannheimin yleissopimuksessa
                  4
               .

               Euroopan unionin tuomioistuimen oikeuskäytäntö osoittaa myös selkeästi, että kansainvälisen järjestön ei-sitova asiakirja voidaan katsoa ”oikeustoimeksi” SEUT-sopimuksen 218 artiklan 9 kohtaa sovellettaessa silloin, kun kyseinen asiakirja voi vaikuttaa ratkaisevasti EU:n oikeuden sisältöön. Kuten edellä selitettiin, Reinin vesiliikenteestä tehdyn tarkistetun yleissopimuksen mukaisesti sovellettava kehys on otettava huomioon direktiiviin (EU) 2016/1629 tehtävissä muutoksissa.

               CESNI:n hyväksymät tekniset standardit sisältyvät direktiivin (EU) 2016/1629 liitteeseen II, ja ne on saatettava ajan tasalle delegoiduilla säädöksillä.

               Tätä varten neuvoston on hyväksyttävä SEUT-sopimuksen 218 artiklan 9 kohdan mukainen päätös, jossa vahvistetaan kanta unionin puolesta CESNI:ssä otettava kanta sisävesialusten teknisiä vaatimuksia koskevien standardien hyväksymiseen.

               Tämän vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää.

               4.2.2.Soveltaminen käsillä olevassa asiassa

               Suunniteltujen säädösten pääasiallinen tarkoitus ja sisältö liittyvät yhteiseen liikennepolitiikkaan.

               Sen vuoksi ehdotetun päätöksen aineellinen oikeusperusta on 91 artiklan 1 kohta.

               4.3.Päätelmät

               Ehdotetun päätöksen oikeusperustana tulisi olla SEUT-sopimuksen 91 artiklan 1 kohta yhdessä sen 218 artiklan 9 kohdan kanssa.

               2018/0363 (NLE)

               Ehdotus

               NEUVOSTON PÄÄTÖS

               Euroopan unionin puolesta otettavasta kannasta sisävesiliikenteen normien laadinnasta vastaavassa eurooppalaisessa komiteassa ja Reinin navigaation keskuskomissiossa sisävesialusten teknisiä vaatimuksia koskevien standardien hyväksymiseen

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 91 artiklan 1 kohdan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Sisävesiliikenteen alalla toteutettavalla unionin toiminnalla olisi pyrittävä varmistamaan yhdenmukaisuus unionissa sovellettavien sisävesialuksia koskevien teknisten vaatimusten kehittämisessä.

               (2)Reinin navigaation keskuskomission (RNKK) yhteyteen perustettiin 3 päivänä kesäkuuta 2015 sisävesiliikenteen alan normien laadinnasta vastaava eurooppalainen komitea, jäljempänä ’CESNI’, kehittämään etenkin aluksiin, tietotekniikkaan ja miehistöön liittyviä sisävesiliikenteen teknisiä standardeja eri aloilla.

               (3)Sisävesiliikenteen tehokkuuden varmistamiseksi on tärkeää, että alusten tekniset vaatimukset ovat yhteensopivia ja mahdollisimman yhdenmukaisia Euroopan eri oikeusjärjestelmissä. Erityisesti olisi sallittava niiden jäsenvaltioiden, jotka ovat myös RNKK:n jäseniä, tukea päätöksiä, joilla RNKK:n säännöt yhdenmukaistetaan unionissa sovellettavien sääntöjen kanssa.

               (4)CESNI:n odotetaan hyväksyvän 8 päivänä marraskuuta 2018 pidettävässä kokouksessaan sisävesialusten teknisiä vaatimuksia koskevan eurooppalaisen standardin, jäljempänä ’ES-TRIN-standardi’, 2019/1.

               (5)ES-TRIN-standardissa 2019/1 vahvistetaan sisävesialusten turvallisuuden varmistamiseen tarvittavat yhdenmukaiset tekniset vaatimukset. Se sisältää säännöksiä laivanrakennuksesta, sisävesialusten varustamisesta ja laitteista, erityissäännöksiä tietyistä alusryhmistä kuten matkustaja-aluksista, työntökytkyeistä ja säiliöaluksista, säännöksiä automaattisesta tunnistusjärjestelmästä, säännöksiä aluksen tunnistetiedoista, todistusmalleista ja rekisteristä, siirtymäsäännöksiä sekä teknisen standardin soveltamisohjeita.

               (6)Euroopan parlamentin ja neuvoston direktiivin (EU) 2016/1629
                  5
                liitteessä II viitataan suoraan kulkuneuvojen teknisiin vaatimuksiin ES-TRIN-standardin 2017/1 vaatimuksina
                  6
               . Komissiolla on valtuudet päivittää kyseinen liitteessä II oleva viittaus koskemaan ES-TRIN-standardin viimeisintä versiota ja asettaa sen soveltamisen alkamispäivä.

               (7)Sen vuoksi ES-TRIN-standardi 2019/1 vaikuttaa direktiiviin (EU) 2016/1629.

               (8)Euroopan unioni ei ole RNKK:n eikä CESNI:n jäsen. Sen vuoksi on tarpeen, että neuvosto valtuuttaa jäsenvaltiot esittämään näissä elimissä unionin kannan ES-TRIN-standardin 2019/1 hyväksymiseen,

               ON HYVÄKSYNYT TÄMÄN PÄÄTÖKSEN:

               1 artikla

               1.Euroopan unionin puolesta sisävesiliikenteen normien laadinnasta vastaavan eurooppalaisen komitean (CESNI) 8 päivänä marraskuuta 2018 pidettävässä kokouksessa otettava kanta on puoltaa sisävesialusten teknisiä vaatimuksia koskevan eurooppalaisen standardin, jäljempänä ’ES-TRIN-standardi’, 2019/1 hyväksymistä.

               2.Reinin navigaation keskuskomission (RNKK) täysistunnossa, jossa päätetään sisävesialusten teknisistä vaatimuksista, unionin puolesta otettava kanta on tukea kaikkia ehdotuksia teknisten vaatimusten yhdenmukaistamiseksi ES-TRIN-standardin 2019/1 kanssa, myös voimaantulon ja siirtymäsäännösten osalta.

               2 artikla

               1.Edellä 1 artiklan 1 kohdassa tarkoitetun kannan esittävät yhdessä ne unionin jäsenvaltiot, jotka ovat CESNI:n jäseniä.

               2.Edellä 1 artiklan 2 kohdassa tarkoitetun kannan esittävät yhdessä ne unionin jäsenvaltiot, jotka ovat RNKK:n jäseniä.

               3 artikla

               Vähäisistä teknisistä muutoksista 1 artiklassa esitettyihin kantoihin voidaan sopia ilman uutta neuvoston päätöstä.

               4 artikla

               Tämä päätös on osoitettu kaikille jäsenvaltioille.

               Tehty Brysselissä

                     Neuvoston puolesta

                     Puheenjohtaja

                     (1)

                        Euroopan parlamentin ja neuvoston direktiivi (EU) 2016/1629, annettu 14 päivänä syyskuuta 2016, sisävesialusten teknisistä vaatimuksista, direktiivin 2009/100/EY muuttamisesta ja direktiivin 2006/87/EY kumoamisesta (EUVL L 252, 16.9.2016, s. 118).

                     (2)

                        Unionin tuomioistuimen tuomio 7.10.2014, Saksa v. komissio, C-399/12, ECLI:EU:C:2014:2258, 64 kohta.

                     (3)

                        Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta.

                     (4)

                        Reinin vesiliikenteestä 17. lokakuuta 1868 tehty tarkistettu yleissopimus, sellaisena kuin se on muutettuna 20. marraskuuta 1963.

                     (5)

                        Euroopan parlamentin ja neuvoston direktiivi (EU) 2016/1629, annettu 14 päivänä syyskuuta 2016, sisävesialusten teknisistä vaatimuksista, direktiivin 2009/100/EY muuttamisesta ja direktiivin 2006/87/EY kumoamisesta (EUVL L 252, 16.9.2016, s. 118),

                     (6)

                        sellaisena kuin se on muutettuna sisävesialusten teknisistä vaatimuksista annetun Euroopan parlamentin ja neuvoston direktiivin (EU) 2016/1629 liitteiden II, III ja V muuttamisesta 18 päivänä huhtikuuta 2018 annetulla komission delegoidulla direktiivillä (EU) 2018/970 (EUVL L 174, 10.7.2018, s. 15).


               EUROOPAN KOMISSIO
            Bryssel 28.11.2018
            COM(2018) 782 final
            2018/0401(NLE)
            Ehdotus
            NEUVOSTON PÄÄTÖS
            alueiden komitean kokoonpanon vahvistamisesta

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

               Euroopan unionin toiminnasta tehdyn sopimuksen, jäljempänä ’SEUT-sopimus’, 305 artiklan mukaan alueiden komitean, jäljempänä ’komitea’, jäsenten määrä on enintään 350.

               Komitean kokoonpanosta määrättiin Lissabonin sopimuksen voimaantuloon asti perussopimuksissa. Nyt SEUT-sopimuksen 305 artiklan toisessa kohdassa määrätään, että komitean kokoonpano vahvistetaan neuvoston komission ehdotuksesta tekemällä yksimielisellä päätöksellä.

               On huomattava, että SEUT-sopimuksen 300 artiklan 5 kohdassa määrätään, että neuvosto tarkastelee neuvoa-antavien elinten ”kokoonpanon luonnetta koskevia sääntöjä säännöllisin väliajoin uudelleen unionin taloudellisen, yhteiskunnallisen ja väestörakenteen kehityksen huomioon ottamiseksi. Neuvosto tekee komission ehdotuksesta tätä koskevat päätökset.”

               Komitean kokoonpanoa mukautettiin 1. heinäkuuta 2013 Kroatian tasavallan liittymisehtoja koskevan asiakirjan
                  1
                24 artiklan 1 kohdalla, ja 24 artiklan 2 kohdassa määrättiin komitean jäsenmäärän lisäämisestä väliaikaisesti 353:een Kroatian tasavallan liittymisen huomioon ottamiseksi. Neuvosto antoi 16. joulukuuta 2014 vuosia 2015–2020 koskevan päätöksen komitean kokoonpanon vahvistamisesta
                  2
                perussopimuksessa määrätyn 350 jäsenen enimmäismäärän noudattamiseksi. Päätös johti siihen, että Viron, Kyproksen ja Luxemburgin maakohtaisten valtuuskuntien jäsenmäärä väheni yhdellä.

               Komitean nykyinen toimikausi päättyy 25. tammikuuta 2020. Siksi on välttämätöntä, että neuvosto vahvistaa päätöksen komitean kokoonpanosta ajoissa ennen kuin neuvosto käynnistää menettelyn komitean jäsenten nimeämiseksi vuosiksi 2020–2025.

               Yhdistyneen kuningaskunnan ero Euroopan unionista 30. maaliskuuta 2019 johtaa siihen, että komiteassa vapautuu 24 paikkaa.

               Komissio katsoo, että nykyinen tasapaino komitean kokoonpanossa olisi säilytettävä niin pitkälti kuin mahdollista, sillä se on tulosta edellisistä hallitustenvälisistä konferensseista.

               Sen vuoksi ehdotetaan, että komitean kokoonpanon vahvistamisesta annetun edellisen päätöksen myötä menetetyt kolme paikkaa palautettaisiin Virolle, Kyprokselle ja Luxemburgille ja että loput vapaat paikat varattaisiin mahdollisia tulevia laajentumisia varten. Näin ollen komitea koostuisi 329 jäsenestä vuosina 2020–2025.

               •Yhdenmukaisuus muiden alaa koskevien politiikkojen säännösten kanssa

                  Ei sovelleta

               •Yhdenmukaisuus unionin muiden politiikkojen kanssa

               Komissio antaa tämän ehdotuksen samaan aikaan talous- ja sosiaalikomitean kokoonpanoa koskevan ehdotuksen kanssa. Jäsenvaltioiden välisen paikkajaon on edelleen oltava samanlainen kummassakin komiteassa.

               Perussopimuksissa ei määrätä talous- ja sosiaalikomitean tai alueiden komitean kokoonpanomenetelmästä, kunhan 350 jäsenen enimmäismäärää ei ylitetä. Sen sijaan Euroopan parlamentin kokoonpanokriteerit on määrätty Euroopan unionista tehdyn sopimuksen 14 artiklan 2 kohdassa. Parlamentti koostuu unionin kansalaisten edustajista ja komitea alueellisten ja paikallisten julkisyhteisöjen edustajista (SEUT-sopimuksen 300 artiklan 3 kohta). Siksi on tärkeämpää varmistaa, että alueet ja paikalliset julkisyhteisöt saavat komiteassa äänensä kuuluviin, kuin luoda suora kytkös kunkin jäsenvaltion väkilukuun.

               Komission tiedonannossa Toissijaisuusperiaatteen ja suhteellisuusperiaatteen aseman vahvistaminen EU:n päätöksenteossa
                  3
                käsitellään tapoja varmistaa, että alue- ja paikallisviranomaiset ja niiden organisaatiot voivat osallistua tehokkaammin unionin politiikkojen valmisteluun ja täytäntöönpanoon, ja todetaan, että alueiden komitealla on tässä tärkeä asema.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

               Ehdotus perustuu SEUT-sopimuksen 305 artiklaan, jossa määrätään neuvoston yksimielisestä päätöksestä, jolla komitean kokoonpano vahvistetaan.

               •Toissijaisuusperiaate (jaetun toimivallan osalta)

                  Ei sovelleta

               •Suhteellisuusperiaate

                  Ei sovelleta

               •Toimintatavan valinta

                  SEUT-sopimuksen 305 artiklan toisessa kohdassa määrätään, että komitean kokoonpano vahvistetaan neuvoston komission ehdotuksesta tekemällä yksimielisellä päätöksellä.

               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

               •Jälkiarvioinnit/toimivuustarkastukset

                  Ei sovelleta

               •Sidosryhmien kuuleminen

                  Komissio on tätä ehdotusta valmistellessaan käynyt tiivistä vuoropuhelua ja järjestänyt useita kokouksia jäsenvaltioiden edustajien kanssa. Komitea lähetti komissiolle työvaliokuntansa 3. heinäkuuta 2018 tekemään päätökseen perustuvan suosituksen
                     4
                  , että kolme paikkaa palautettaisiin Virolle, Kyprokselle ja Luxemburgille ja että muita vapaita paikkoja ei jaettaisi uudelleen, jolloin jäsenmäärä olisi 329 toimikaudella 2020–2025.

               •Asiantuntijatiedon keruu ja käyttö

                  Ei sovelleta

               •Vaikutustenarviointi

                  Tämän ehdotuksen ohella ei esitetä erillistä vaikutustenarviointia, sillä ehdotuksella ei odoteta olevan merkittäviä taloudellisia, sosiaalisia eikä ympäristövaikutuksia.

               •Sääntelyn toimivuus ja yksinkertaistaminen

                  Ei sovelleta

               •Perusoikeudet

                  Ei sovelleta

               4.TALOUSARVIOVAIKUTUKSET

                  Jäsenmäärän vähentyminen sen vuoksi, että Yhdistynyt kuningaskunta eroaa Euroopan unionista, saattaa pienentää komitean yleistä talousarviota.

               5.LISÄTIEDOT

               •Toteuttamissuunnitelmat, seuranta, arviointi ja raportointijärjestelyt

                  Ei sovelleta

               •Selittävät asiakirjat (direktiivien osalta)

                  Ei sovelleta

               •Voimaantulo

               Komissio ehdottaa, että neuvosto lykkää tämän päätöksen soveltamista komitean nykyisen toimikauden päättymistä seuraavaan päivään.

               2018/0401 (NLE)

               Ehdotus

               NEUVOSTON PÄÄTÖS

               alueiden komitean kokoonpanon vahvistamisesta

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,

               ottaa huomioon Euroopan komission ehdotuksen,

               sekä katsoo seuraavaa:

               (1)Perussopimuksen 300 artiklassa vahvistetaan alueiden komitean kokoonpanoa koskevat säännöt.

               (2)Neuvoston päätöksellä (EU) 2014/930
                  5
                mukautettiin alueiden komitean kokoonpanoa Kroatian liittymisen jälkeen. Viro, Kypros ja Luxemburg menettivät kukin yhden paikan, jotta voitiin korjata ero, jonka Kroatian liittyminen aiheutti perussopimuksen mukaisen jäsenten enimmäismäärän ja komitean jäsenmäärän välillä.

               (3)Päätöksen 2014/930/EU johdanto-osassa todetaan, että päätöstä tarkastellaan uudelleen hyvissä ajoin ennen komitean seuraavaa vuonna 2020 alkavaa toimikautta.

               (4)Alueiden komitea hyväksyi 3 päivänä heinäkuuta 2018 tulevaa kokoonpanoaan koskevat suositukset
                  6
                komissiolle ja neuvostolle.

               (5)Nykyinen alueiden komitean kokoonpanon tasapaino olisi säilytettävä niin pitkälti kuin mahdollista, sillä se on toisiaan seuranneiden hallitustenvälisten konferenssien tulos.

               (6)Yhdistyneen kuningaskunnan ero Euroopan unionista on johtanut siihen, että komiteassa vapautuu 24 paikkaa. Sen vuoksi voidaan palauttaa neuvoston päätöksen (EU) 2014/930 hyväksymistä edeltänyt paikkojen tasapaino,

               ON HYVÄKSYNYT TÄMÄN PÄÄTÖKSEN:

               1 artikla

               Alueiden komitean kokoonpano on seuraava:

               Belgia
                     12

               Bulgaria
                     12

               Tšekki
                     12

               Tanska
                     9

               Saksa
                     24

               Viro
                     7

               Irlanti
                     9

               Kreikka
                     12

               Espanja
                     21

               Ranska
                     24

               Kroatia
                     9

               Italia
                     24

               Kypros
                     6

               Latvia
                     7

               Liettua
                     9

               Luxemburg
                     6

               Unkari
                     12

               Malta
                     5

               Alankomaat
                     12

               Itävalta
                     12

               Puola
                     21

               Portugali
                     12

               Romania
                     15

               Slovenia
                     7

               Slovakia
                     9

               Suomi
                     9

               Ruotsi
                     12.

               2 artikla

               Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

               Sitä sovelletaan 26 päivästä tammikuuta 2020.

               3 artikla

               Tämä päätös on osoitettu kaikille jäsenvaltioille.

               Tehty Brysselissä

                     Neuvoston puolesta

                     Puheenjohtaja

                     (1)

                        Kroatian tasavallan liittymisehdoista sekä Euroopan unionista tehdyn sopimuksen, Euroopan unionin toiminnasta tehdyn sopimuksen ja Euroopan atomienergiayhteisön perustamissopimuksen mukautuksista tehty asiakirja (EUVL L 112, 24.4.2012, s. 6).

                     (2)

                        Neuvoston päätös 2014/930/EU (EUVL L 365, 19.12.2014, s. 143).

                     (3)

                        COM(2018) 703 final, 23. lokakuuta 2018.

                     (4)

                        Komitean puheenjohtajan komissiolle 27. heinäkuuta 2018 lähettämä kirje.

                     (5)

                        Neuvoston päätös 2014/930/EU (EUVL L 365, 19.12.2014, s. 143).

                     (6)

                        Alueiden komitean työvaliokunnan 3 päivänä heinäkuuta 2018 tekemä päätös.


               EUROOPAN KOMISSIO
            Bryssel 31.1.2019
            COM(2019) 32 final
            2019/0022(NLE)
            Ehdotus
            NEUVOSTON PÄÄTÖS
            ETA:n sekakomiteassa Euroopan unionin puolesta esitettävästä kannasta ETA-sopimuksen liitteen IX (Rahoituspalvelut) muuttamiseen(rahoitusvälineiden markkinoista annettu asetus ja direktiivi)
            (ETA:n kannalta merkityksellinen teksti)

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

                  ETA:n sekakomitean päätösluonnoksella (joka on ehdotetun neuvoston päätöksen liitteenä) on tarkoitus muuttaa ETA-sopimuksen liitettä IX (Rahoituspalvelut) siten, että rahoitusvälineiden markkinoista annettu asetus, jäljempänä ’rahoitusmarkkina-asetus’, ja rahoitusvälineiden markkinoista annettu direktiivi, jäljempänä ’rahoitusmarkkinadirektiivi’,
                     1
                   otetaan osaksi ETA-sopimusta.

               Liitteenä olevissa ETA:n sekakomitean päätösluonnoksissa olevat mukautukset eivät ole pelkästään neuvoston asetuksessa (EY) N:o 2894/94 tarkoitettuja teknisiä mukautuksia. Näin ollen neuvosto vahvistaa unionin kannan.

               •Yhdenmukaisuus muiden alaa koskevien politiikkojen säännösten kanssa

               Liitteenä olevalla luonnoksella ETA:n sekakomitean päätökseksi laajennetaan jo voimassa oleva EU:n politiikka koskemaan ETA:n EFTA-valtioita (Norja, Islanti ja Liechtenstein).

               •Yhdenmukaisuus unionin muiden politiikkojen kanssa

               EU:n säännöstön laajentaminen koskemaan ETA:n EFTA-valtioita ottamalla se osaksi ETA-sopimusta toteutetaan sopimuksen tavoitteiden ja periaatteiden mukaisesti. Niiden mukaan ETA-sopimuksen tavoitteena on perustaa dynaaminen ja yhdenmukainen Euroopan talousalue, joka perustuu yhteisiin sääntöihin ja yhdenvertaisiin kilpailuedellytyksiin.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

               ETA-sopimuksen osaksi otettava lainsäädäntö perustuu Euroopan unionin toiminnasta tehdyn sopimuksen 114 artiklaan.

               Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94
                  2
                1 artiklan 3 kohdan mukaan neuvosto hyväksyy komission ehdotuksesta unionin puolesta esitettävän kannan tällaisiin päätöksiin.

               Euroopan ulkosuhdehallinto ja komission yksiköt toimittavat ETA:n sekakomitean päätösluonnokset neuvostolle hyväksyttäväksi unionin kantana. Euroopan ulkosuhdehallinto toivoo voivansa esittää ne ETA:n sekakomiteassa mahdollisimman pian.

               •Toissijaisuusperiaate (jaetun toimivallan osalta)

               Ehdotus on toissijaisuusperiaatteen mukainen seuraavasta syystä:

               Jäsenvaltiot eivät voi riittävällä tavalla saavuttaa tämän ehdotuksen tavoitetta, joka on sisämarkkinoiden yhtenäisyyden varmistaminen, vaan se voidaan vaikutusten vuoksi saavuttaa paremmin unionin tasolla.

               Tässä unionin säännöstön ottamisessa osaksi ETA-sopimusta noudatetaan Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annettua neuvoston asetusta (EY) N:o 2894/94, jossa vahvistetaan noudatettava menettelytapa.

               •Suhteellisuusperiaate

               Suhteellisuusperiaatteen mukaisesti tässä ehdotuksessa ei ylitetä sitä, mikä on tarpeen sen tavoitteen saavuttamiseksi.

               •Toimintatavan valinta

               Valittu säädöstyyppi on ETA-sopimuksen 98 artiklan mukaisesti ETA:n sekakomitean päätös. ETA:n sekakomitea varmistaa ETA-sopimuksen tehokkaan täytäntöönpanon ja toiminnan. Tätä varten se tekee päätöksiä ETA-sopimuksessa määrätyissä tapauksissa.

               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

               Ei sovelleta.

               4.TALOUSARVIOVAIKUTUKSET

               Edellä mainitun asetuksen ottamisella osaksi ETA-sopimusta ei odoteta olevan talousarviovaikutuksia.

               5.LISÄTIEDOT

               •Ehdotukseen sisältyvien säännösten yksityiskohtaiset selitykset

               11–13 artikla, 41 artiklan 2 kohta – Ulkomaisten hankkijaehdokkaiden vakauden arviointi (yhteinen julistus sekakomitean päätökseen) ja ETA-yritysten suosituimmuuskohtelu (direktiiviä 2014/65/EU koskeva mukautus f)

               ETA-sopimuksen tarkoituksena ei periaatteessa ole säännellä sopimuspuolten suhteita kolmansien maiden kanssa (ks. erityisesti ETA-sopimuksen johdanto-osan 16 kappale). ETA-sopimuksessa ei määrätä pääomavirtojen vapauttamisesta eikä anneta sijoittautumisvapauteen liittyviä tai yritysten pääomaan osallistumiseen liittyviä oikeuksia ulkomaalaisille (ks. ETA-sopimuksen 31, 34, 40 ja 124 artikla).

               Näin ollen yhteisessä julistuksessa sekakomitean päätökseen todetaan sopimuspuolten olevan yhtä mieltä siitä, että direktiivin 2014/65/EU sisällyttäminen ETA-sopimukseen ei rajoita yleisesti sovellettavia kansallisia määräyksiä, jotka koskevat suorien ulkomaisten investointien tarkastusta turvallisuuteen tai yleiseen järjestykseen liittyvistä syistä.

               Lisäksi mukautuksessa f selvennetään, että kolmansien maiden yrityksiä ei saa kohdella suotuisammin kuin ETA-yrityksiä silloin kun ETA:n kansalliset toimivaltaiset tai alakohtaiset viranomaiset antavat siihen luvan.Oman pääoman ehtoisia rahoitusvälineitä koskevat vapautukset (asetusta (EU) N:o 600/2014 koskeva mukautus g)

               Rahoitusmarkkina-asetuksen 4 artiklan 4 kohdassa säädetään, että Euroopan arvopaperimarkkinaviranomainen, jäljempänä ’arvopaperimarkkinaviranomainen’, seuraa kansallisten toimivaltaisten viranomaisten myöntämien vapautusten soveltamista ja antaa komissiolle vuosittain kertomuksen. Koska arvopaperimarkkinaviranomaisella on myös toimivalta seurata vapautusten soveltamista ETA:n EFTA-valtioissa, mukautuksessa g olevassa i alakohdassa varmistetaan, että arvopaperimarkkinaviranomainen toimittaa vuosikertomuksensa myös EFTAn valvontaviranomaiselle, jotta tämä voi hoitaa ETA-sopimuksen 109 artiklan mukaista valvontatehtäväänsä.

                  Lisäksi kun on kyse vapautuksista, jotka ETA:n EFTA-valtioiden kansalliset toimivaltaiset viranomaiset ovat myöntäneet ennen rahoitusmarkkina-asetusta voimassa olleen lainsäädännön nojalla ja joita arvopaperimarkkinaviranomaisen on tarkasteltava uudelleen viimeistään 3. tammikuuta 2019 rahoitusmarkkina-asetuksen 4 artiklan 7 kohdan mukaisesti, niihin sovellettavaa aikarajaa muutetaan mukautuksessa g olevassa ii alakohdassa, jotta voidaan ottaa huomioon rahoitusmarkkina-asetuksen voimaantulopäivä ETA:n kannalta.

               Kauppapaikkojen antamat ilmoitukset soveltamisalan ulkopuolelle jättäytymisestä (asetusta (EU) N:o 600/2014 koskeva mukautus i)

               Rahoitusmarkkina-asetuksen 36 artiklan 5 kohdan mukaisesti kauppapaikka voi ilmoittaa arvopaperimarkkinaviranomaiselle ja toimivaltaiselle viranomaiselleen haluavansa, että kyseistä artiklaa ei sovelleta siihen pörssilistattujen johdannaisten osalta.

               Kun on kyse ETA:n EFTA-valtioissa olevista kauppapaikoista, EFTAn valvontaviranomainen on toimivaltainen valvontaviranomainen ja vastaanottaa kauppapaikkojen ilmoitukset. Sen vuoksi mukautuksessa i olevalla i alakohdalla mukautetaan rahoitusmarkkina-asetuksen 36 artiklan 5 kohtaa tässä tarkoituksessa.

                  Jotta voidaan turvata tietojen läpinäkyvyys laajennetuilla sisämarkkinoilla kaikkien ETA:n toimijoiden osalta, mukautuksessa i olevalla ii alakohdalla varmistetaan, että arvopaperimarkkinaviranomainen sisällyttää myös EFTAn valvontaviranomaisen vastaanottamat ilmoitukset julkaistavaan luetteloonsa.

               Velvollisuus myöntää uusien viitearvojen käyttöoikeus (asetusta (EU) N:o 600/2014 koskeva mukautus j)

               ETA-sopimuksen 7 artiklan mukaisesti vain ETA-sopimuksen osaksi otetut säädökset sitovat ETA:n EFTA-valtioita. Velvollisuutta myöntää rahoitusmarkkina-asetuksen voimaantulopäivän jälkeen kehitettyjen uusien viitearvojen käyttöoikeus voidaan näin ollen soveltaa vasta päivästä, jona sekakomitean päätös asetuksen ottamisesta osaksi ETA-sopimusta tulee voimaan. Mukautuksessa j olevalla i alakohdalla mukautetaan 37 artiklan 2 kohtaa tässä tarkoituksessa.

                  Lisäksi mukautuksessa j olevalla ii alakohdalla muutetaan viittaukset kilpailusääntöjä koskeviin Euroopan unionin toiminnasta tehdyn sopimuksen 101 ja 102 artiklaan viittauksiksi ETA-sopimuksen 53 ja 54 artiklaan, sillä jälkimmäiset muodostavat ETA-sopimuksen sopimuspuolten yhteisen oikeudellisen viitekehyksen.

               2019/0022 (NLE)

               Ehdotus

               NEUVOSTON PÄÄTÖS

               ETA:n sekakomiteassa Euroopan unionin puolesta esitettävästä kannasta ETA-sopimuksen liitteen IX (Rahoituspalvelut)
                  muuttamiseen

                  (rahoitusvälineiden markkinoista annettu asetus ja direktiivi)

               (ETA:n kannalta merkityksellinen teksti)

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 114 artiklan yhdessä sen 218 artiklan 9 kohdan kanssa,

               ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94
                  3
                ja erityisesti sen 1 artiklan 3 kohdan,

               ottaa huomioon Euroopan komission ehdotuksen,

               sekä katsoo seuraavaa:

               (1)Euroopan talousalueesta tehty sopimus
                  4
               , jäljempänä ’ETA-sopimus’, tuli voimaan 1 päivänä tammikuuta 1994.

               (2)ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen liitettä IX, joka sisältää määräyksiä rahoituspalveluista.

               (3)Euroopan parlamentin ja neuvoston asetus (EU) N:o 600/2014
                  5
                ja Euroopan parlamentin ja neuvoston direktiivi 2014/65/EU
                  6
                olisi otettava osaksi ETA-sopimusta.

               (4)Sen vuoksi olisi muutettava ETA-sopimuksen liitettä IX.

               (5)Unionin kannan ETA:n sekakomiteassa olisi sen vuoksi perustuttava tähän liitettyyn päätösluonnokseen,

               ON HYVÄKSYNYT TÄMÄN PÄÄTÖKSEN:

               1 artikla

               ETA:n sekakomiteassa unionin puolesta esitettävä kanta ETA-sopimuksen liitteen IX (Rahoituspalvelut) ehdotettuun muuttamiseen perustuu tähän päätökseen liitettyyn ETA:n sekakomitean päätösluonnokseen.

               2 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

                     (1)

                        Euroopan parlamentin ja neuvoston asetus (EU) N:o 600/2014, annettu 15 päivänä toukokuuta 2014, rahoitusvälineiden markkinoista sekä asetuksen (EU) N:o 648/2012 muuttamisesta, sellaisena kuin se on oikaistuna EUVL:ssä L 270, 15.10.2015, s. 4, EUVL:ssä L 187, 12.7.2016, s. 30, ja EUVL:ssä L 278, 27.10.2017, s. 54.Euroopan parlamentin ja neuvoston direktiivi 2014/65/EU, annettu 15 päivänä toukokuuta 2014, rahoitusvälineiden markkinoista sekä direktiivin 2002/92/EY ja direktiivin 2011/61/EU muuttamisesta, sellaisena kuin se on oikaistuna EUVL:ssä L 188, 13.7.2016, s. 28, EUVL:ssä L 273, 8.10.2016, s. 35, ja EUVL:ssä L 64, 10.3.2017, s. 116.

                     (2)

                        EYVL L 305, 30.11.1994, s. 6–8.

                     (3)

                        EYVL L 305, 30.11.1994, s. 6.

                     (4)

                        EYVL L 1, 3.1.1994, s. 3.

                     (5)

                        Euroopan parlamentin ja neuvoston asetus (EU) N:o 600/2014, annettu 15 päivänä toukokuuta 2014, rahoitusvälineiden markkinoista sekä asetuksen (EU) N:o 648/2012 muuttamisesta, sellaisena kuin se on oikaistuna EUVL:ssä L 270, 15.10.2015, s. 4, EUVL:ssä L 187, 12.7.2016, s. 30, ja EUVL:ssä L 278, 27.10.2017, s. 54.

                     (6)

                        Euroopan parlamentin ja neuvoston direktiivi 2014/65/EU, annettu 15 päivänä toukokuuta 2014, rahoitusvälineiden markkinoista sekä direktiivin 2002/92/EY ja direktiivin 2011/61/EU muuttamisesta, sellaisena kuin se on oikaistuna EUVL:ssä L 188, 13.7.2016, s. 28, EUVL:ssä L 273, 8.10.2016, s. 35, ja EUVL:ssä L 64, 10.3.2017, s. 116.

    ---documentbreak---

               EUROOPAN KOMISSIO
            Bryssel 31.1.2019
            COM(2019) 32 final
            LIITE
            asiakirjaan
            Ehdotus neuvoston päätökseksi
            ETA:n sekakomiteassa Euroopan unionin puolesta esitettävästä kannasta ETA-sopimuksen liitteen IX (Rahoituspalvelut) muuttamiseen(rahoitusvälineiden markkinoista annettu asetus ja direktiivi)

               LIITE

               ETA:N SEKAKOMITEAN PÄÄTÖS
                  N:o ,

               annettu 0.0.0,

               ETA-sopimuksen liitteen IX (Rahoituspalvelut) muuttamisesta

               ETA:N SEKAKOMITEA, joka

               ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,

               sekä katsoo seuraavaa:

               (1)Rahoitusvälineiden markkinoista sekä asetuksen (EU) N:o 648/2012 muuttamisesta 15 päivänä toukokuuta 2014 annettu Euroopan parlamentin ja neuvoston asetus (EU) N:o 600/2014
                  1
               , sellaisena kuin se on oikaistuna EUVL:ssä L 270, 15.10.2015, s. 4, EUVL:ssä L 187, 12.7.2016, s. 30, ja EUVL:ssä L 278, 27.10.2017, s. 54, olisi otettava osaksi ETA-sopimusta.

               (2)Rahoitusvälineiden markkinoista annetun asetuksen (EU) N:o 600/2014, markkinoiden väärinkäytöstä annetun asetuksen (EU) N:o 596/2014 ja arvopaperitoimituksen parantamisesta Euroopan unionissa sekä arvopaperikeskuksista annetun asetuksen (EU) N:o 909/2014 muuttamisesta 23 päivänä kesäkuuta 2016 annettu Euroopan parlamentin ja neuvoston asetus (EU) 2016/1033
                  2
                olisi otettava osaksi ETA-sopimusta.

               (3)Rahoitusvälineiden markkinoista sekä direktiivin 2002/92/EY ja direktiivin 2011/61/EU muuttamisesta 15 päivänä toukokuuta 2014 annettu Euroopan parlamentin ja neuvoston direktiivi 2014/65/EU
                  3
               , sellaisena kuin se on oikaistuna EUVL:ssä L 188, 13.7.2016, s. 28, EUVL:ssä L 273, 8.10.2016, s. 35, ja EUVL:ssä L 64, 10.3.2017, s. 116, olisi otettava osaksi ETA-sopimusta.

               (4)Rahoitusvälineiden markkinoista annetun direktiivin 2014/65/EU muuttamisesta 23 päivänä kesäkuuta 2016 annettu Euroopan parlamentin ja neuvoston direktiivi (EU) 2016/1034
                  4
                olisi otettava osaksi ETA-sopimusta.

               (5)Direktiivillä 2014/65/EU kumotaan Euroopan parlamentin ja neuvoston direktiivi 2004/39/EY
                  5
               , joka on otettu osaksi ETA-sopimusta ja joka olisi sen vuoksi poistettava ETA-sopimuksesta.

               (6)Euroopan parlamentin ja neuvoston asetuksessa (EU) N:o 600/2014 määritellään tapaukset, joissa Euroopan pankkiviranomainen, jäljempänä ’pankkiviranomainen’, ja Euroopan arvopaperimarkkinaviranomainen, jäljempänä ’arvopaperimarkkinaviranomainen’, voivat tilapäisesti kieltää tai rajoittaa tiettyjä finanssitoimia, ja vahvistetaan tätä koskevat edellytykset pankkiviranomaisen osalta Euroopan parlamentin ja neuvoston asetuksen (EU) N:o 1093/2010
                  6
                9 artiklan 5 kohdan mukaisesti ja arvopaperimarkkinaviranomaisen osalta Euroopan parlamentin ja neuvoston asetuksen (EU) N:o 1095/2010
                  7
                9 artiklan 5 kohdan mukaisesti. ETA-sopimuksen soveltamiseksi tätä toimivaltaa käyttää EFTA-valtioiden osalta EFTAn valvontaviranomainen ETA-sopimuksen liitteessä IX olevien 31g ja 31i kohdan mukaisesti siinä määrätyin ehdoin. Jotta voidaan varmistaa pankkiviranomaisen ja arvopaperimarkkinaviranomaisen asiantuntemuksen sisällyttäminen prosessiin ja johdonmukaisuus ETA:n kahden pilarin välillä, tällaiset EFTAn valvontaviranomaisen päätökset hyväksytään tapauksen mukaan joko pankkiviranomaisen tai arvopaperimarkkinaviranomaisen laatimien ehdotusten pohjalta. Näin voidaan säilyttää yhden viranomaisen toteuttaman valvonnan keskeiset edut. Sopimuspuolet ovat yhtä mieltä siitä, että tällä päätöksellä pannaan täytäntöön sopimus, joka otettiin huomioon EU:n ja Euroopan talousalueeseen kuuluvien EFTA-valtioiden talous- ja valtiovarainministerien neuvoston 14 päivänä lokakuuta 2014 antamissa päätelmissä
                  8
                Euroopan valvontaviranomaisista annettujen EU:n asetusten ottamisesta osaksi ETA-sopimusta.

               (7)Sen vuoksi olisi muutettava ETA-sopimuksen liitettä IX,

               ON HYVÄKSYNYT TÄMÄN PÄÄTÖKSEN:

               1 artikla

               Muutetaan ETA-sopimuksen liite IX seuraavasti:

               1.Lisätään 13b kohtaan (Euroopan parlamentin ja neuvoston direktiivi 2002/92/EY) seuraava:

               ”, sellaisena kuin se on muutettuna seuraavalla:

               -32014 L 0065: Euroopan parlamentin ja neuvoston direktiivi 2014/65/EU, annettu 15 päivänä toukokuuta 2014 (EUVL L 173, 12.6.2014, s. 349), sellaisena kuin se on oikaistuna EUVL:ssä L 188, 13.7.2016, s. 28, EUVL:ssä L 273, 8.10.2016, s. 35, ja EUVL:ssä L 64, 10.3.2017, s. 116)”.

               2.Korvataan 31ba kohdan (Euroopan parlamentin ja neuvoston direktiivi 2004/39/EY) teksti seuraavasti:

               ”32014 L 0065: Euroopan parlamentin ja neuvoston direktiivi 2014/65/EU, annettu 15 päivänä toukokuuta 2014, rahoitusvälineiden markkinoista sekä direktiivin 2002/92/EY ja direktiivin 2011/61/EU muuttamisesta (EUVL L 173, 12.6.2014, s. 349), sellaisena kuin se on oikaistuna EUVL:ssä L 188, 13.7.2016, s. 28, EUVL:ssä L 273, 8.10.2016, s. 35, ja EUVL:ssä L 64, 10.3.2017, s. 116, sellaisena kuin se on muutettuna seuraavalla:

               -32016 L 1034: Euroopan parlamentin ja neuvoston direktiivi (EU) 2016/1034, annettu 23 päivänä kesäkuuta 2016 (EUVL L 175, 30.6.2016, s. 8).

               Tätä sopimusta sovellettaessa direktiivin säännöksiä koskevat seuraavat mukautukset:

               a)Sen estämättä, mitä tämän sopimuksen pöytäkirjassa 1 määrätään, ja jollei tässä sopimuksessa toisin määrätä, ’jäsenvaltio(i)lla’ tarkoitetaan direktiivissä tarkoitetun lisäksi EFTA-valtioita ja ’toimivaltaisilla viranomaisilla’ tarkoitetaan direktiivissä tarkoitetun lisäksi EFTA-valtioiden toimivaltaisia viranomaisia.

               b)Viittausten Euroopan keskuspankkijärjestelmän jäseniin katsotaan kattavan direktiivissä tarkoitetun lisäksi EFTA-maiden kansalliset keskuspankit.

               c)Direktiivissä olevia viittauksia muihin säädöksiin pidetään aiheellisina siltä osin ja siinä muodossa kuin kyseiset säädökset on otettu osaksi sopimusta.

               d)Korvataan 3 artiklan 2 kohdassa EFTA-valtioiden osalta ilmaisu ”2 päivää heinäkuuta 2014” ilmaisulla ”… annetun ETA:n sekakomitean päätöksen N:o …/… [tämä päätös] voimaantulopäivää” ja ilmaisu ”3 päivään heinäkuuta 2019 saakka” ilmaisulla ”vielä viiden vuoden ajan”.

               e)Korvataan 16 artiklan 11 kohdassa EFTA-valtioiden osalta ilmaisu ”2 päivää heinäkuuta 2014” ilmaisulla ”... annetun ETA:n sekakomitean päätöksen N:o .../... [tämä päätös] voimaantulopäivää”.

               f)Korvataan 41 artiklan 2 kohdassa ilmaisu ”unionin” ilmaisulla ”ETA:n”.

               g)Mukautetaan 57 artikla seuraavasti:

               i)korvataan 5 kohdan toisessa alakohdassa ilmaisu ”sen on toteutettava toimenpiteitä” ilmaisulla ”arvopaperimarkkinaviranomaisen tai tapauksen mukaan EFTAn valvontaviranomaisen on toteutettava toimenpiteitä”;

               ii)lisätään 6 kohdassa ilmaisun ”Arvopaperimarkkinaviranomainen” jälkeen ilmaisu ”tai tapauksen mukaan EFTAn valvontaviranomainen”.

               h)Korvataan 70 artiklan 6 kohdan f ja g alakohdassa EFTA-valtioiden osalta ilmaisu ”2 päivänä heinäkuuta 2014” ilmaisulla ”... annetun ETA:n sekakomitean päätöksen N:o .../... [tämä päätös] voimaantulopäivänä”.

               i)Mukautetaan 79 artikla seuraavasti:

               i)lisätään 1 kohdan toisessa alakohdassa ilmaisun ”arvopaperimarkkinaviranomaiselle” jälkeen ilmaisu ”tai tapauksen mukaan EFTAn valvontaviranomaiselle” ja ilmaisun ”arvopaperimarkkinaviranomaisen” jälkeen ilmaisu ”tai tapauksen mukaan EFTAn valvontaviranomaisen”;

               ii)lisätään 1 kohdan viidennessä alakohdassa ilmaisun ”komissiolle, arvopaperimarkkinaviranomaiselle” jälkeen ilmaisu ”EFTAn valvontaviranomaiselle”.

               j)Lisätään 81 artiklan 5 kohdassa ilmaisun ”arvopaperimarkkinaviranomaiselle” jälkeen ilmaisu ”tai tapauksen mukaan EFTAn valvontaviranomaiselle”, 82 artiklan 2 kohdassa ilmaisun ”arvopaperimarkkinaviranomainen” jälkeen ilmaisu ”tai tapauksen mukaan EFTAn valvontaviranomainen” ja ilmaisun ”arvopaperimarkkinaviranomaisen” jälkeen ilmaisu ”tai tapauksen mukaan EFTAn valvontaviranomaisen” ja 87 artiklan 1 kohdassa ilmaisun ”arvopaperimarkkinaviranomainen” jälkeen ilmaisu ”tai tapauksen mukaan EFTAn valvontaviranomainen”.

               k)Korvataan 86 artiklassa ilmaisut ”arvopaperimarkkinaviranomaisen käsiteltäväksi, ja tämä” ilmaisulla ”arvopaperimarkkinaviranomaisen käsiteltäväksi. Arvopaperimarkkinaviranomainen tai tapauksen mukaan EFTAn valvontaviranomainen”.

               l)Korvataan 95 artiklan 1 kohdassa EFTA-valtioiden osalta ilmaisu ”3 päivästä tammikuuta 2018” ilmaisulla ”... annetun ETA:n sekakomitean päätöksen N:o .../... [tämä päätös] voimaantulopäivästä”.”

               3.Korvataan 31baa kohdan (poistettu) teksti seuraavasti:

               ”32014 R 0600: Euroopan parlamentin ja neuvoston asetus (EU) N:o 600/2014, annettu 15 päivänä toukokuuta 2014, rahoitusvälineiden markkinoista sekä asetuksen (EU) N:o 648/2012 muuttamisesta (EUVL L 173, 12.6.2014, s. 84), sellaisena kuin se on oikaistuna EUVL:ssä L 270, 15.10.2015, s. 4, EUVL:ssä L 187, 12.7.2016, s. 30, ja EUVL:ssä L 278, 27.10.2017, s. 54, sellaisena kuin se on muutettuna seuraavalla:

               -32016 R 1033: Euroopan parlamentin ja neuvoston asetus (EU) 2016/1033, annettu 23 päivänä kesäkuuta 2016 (EUVL L 175, 30.6.2016, s. 1).

               Tätä sopimusta sovellettaessa asetuksen säännöksiä koskevat seuraavat mukautukset:

               a)Sen estämättä, mitä tämän sopimuksen pöytäkirjassa 1 määrätään, ja jollei tässä sopimuksessa toisin määrätä, ’jäsenvaltio(i)lla’ tarkoitetaan asetuksessa tarkoitetun lisäksi EFTA-valtioita ja ’toimivaltaisilla viranomaisilla’ tarkoitetaan asetuksessa tarkoitetun lisäksi EFTA-valtioiden toimivaltaisia viranomaisia.

               b)Viittausten Euroopan keskuspankkijärjestelmän jäseniin katsotaan kattavan asetuksessa tarkoitetun lisäksi EFTA-maiden kansalliset keskuspankit.

               c)Jollei tässä sopimuksessa toisin määrätä, Euroopan pankkiviranomainen, Euroopan arvopaperimarkkinaviranomainen ja tapauksen mukaan EFTAn valvontaviranomainen tekevät yhteistyötä, vaihtavat tietoja ja kuulevat toisiaan asetusta sovellettaessa ja erityisesti ennen toimien toteuttamista.

               d)Asetuksessa olevia viittauksia muihin säädöksiin pidetään aiheellisina siltä osin ja siinä muodossa kuin kyseiset säädökset on otettu osaksi sopimusta.

               e)Asetuksessa olevia viittauksia Euroopan parlamentin ja neuvoston asetuksen (EU) N:o 1095/2010 19 artiklassa tarkoitettuihin arvopaperimarkkinaviranomaisen valtuuksiin on pidettävä tämän liitteen 31i kohdassa tarkoitetuissa tapauksissa kyseisen kohdan mukaisesti EFTA-valtioiden osalta viittauksina EFTAn valvontaviranomaisen valtuuksiin.

               f)Mukautetaan 1 artiklan 1 kohdan e alakohta seuraavasti:

               i)korvataan EFTA-valtioiden osalta ilmaisu ”toimivaltaisten viranomaisten, arvopaperimarkkinaviranomaisen ja pankkiviranomaisen” ilmaisulla ”toimivaltaisten viranomaisten ja EFTAn valvontaviranomaisen”;

               ii)korvataan ilmaisu ”arvopaperimarkkinaviranomaisen valtuudet” ilmaisulla ”arvopaperimarkkinaviranomaisen tai EFTA-valtioiden osalta EFTAn valvontaviranomaisen valtuudet”.

               g)Mukautetaan 4 artikla seuraavasti:

               i)lisätään 4 kohdassa ilmaisun ”komissiolle” jälkeen ilmaisu ”ja EFTAn valvontaviranomaiselle”;

               ii)lisätään 7 kohdassa ilmaisun ”3 päivää tammikuuta 2018” jälkeen ilmaisu ”tai EFTA-valtioiden toimivaltaisten viranomaisten myöntämien vapautusten osalta ennen ... annetun ETA:n sekakomitean päätöksen N:o .../... [tämä päätös] voimaantulopäivää”.

               h)Lisätään 7 artiklan 1 kohdassa, 9 artiklan 2 kohdassa, 11 artiklan 1 kohdassa ja 19 artiklan 1 kohdassa ilmaisun ”komissiolle” jälkeen ilmaisu ”ja EFTAn valvontaviranomaiselle”.

               i)Mukautetaan 36 artiklan 5 kohta seuraavasti:

               i)korvataan ensimmäisessä ja toisessa virkkeessä ilmaisu ”arvopaperimarkkinaviranomaiselle” EFTA-valtioiden osalta ilmaisulla ”EFTAn valvontaviranomaiselle”;

               ii)lisätään ilmaisun ”Arvopaperimarkkinaviranomainen julkaisee luettelon kaikista vastaanottamistaan ilmoituksista” jälkeen ilmaisu ”ja sisällyttää luetteloon kaikki EFTAn valvontaviranomaisen vastaanottamat ilmoitukset”.

               j)Mukautetaan 37 artiklan 2 kohta seuraavasti:

               i)korvataan ilmaisu ”3 päivän tammikuuta 2018” EFTA-valtioiden osalta ilmaisulla ”... annetun ETA:n sekakomitean päätöksen N:o .../... [tämä päätös] voimaantulopäivän”;

               ii)korvataan ilmaisu ”Euroopan unionin toiminnasta tehdyn sopimuksen 101 ja 102 artiklan” ilmaisulla ”ETA-sopimuksen 53 ja 54 artiklan”.

               k)Mukautetaan 40 artikla seuraavasti:

               i)korvataan 1–4, 6 ja 7 kohdassa EFTA-valtioiden osalta ilmaisu ”arvopaperimarkkinaviranomainen” ilmaisulla ”EFTAn valvontaviranomainen” ja ilmaisu ”arvopaperimarkkinaviranomaisen” ilmaisulla ”EFTAn valvontaviranomaisen”;

               ii)korvataan 2 kohdassa ilmaisu ”unionin oikeuden” EFTA-valtioiden osalta ilmaisulla ”ETA-sopimuksen”;

               iii)korvataan 3 kohdassa ilmaisu ”vasta, kun on kuultu asetuksen (EY) N:o 1234/2007 nojalla fyysisten maatalousmarkkinoiden valvonnasta, hallinnoinnista ja sääntelystä vastaavia julkisia elimiä” ilmaisulla ”vasta, kun arvopaperimarkkinaviranomainen on kuullut asetuksen (EY) N:o 1234/2007 nojalla fyysisten maatalousmarkkinoiden valvonnasta, hallinnoinnista ja sääntelystä vastaavia julkisia elimiä”;

               iv)korvataan 3 kohdassa ilmaisu ”antamatta” ilmaisulla ”ilman, että arvopaperimarkkinaviranomainen antaa”;

               v)korvataan 5 kohdassa ilmaisu ”kaikista päätöksistään toteuttaa toimenpiteitä” ilmaisulla ”kustakin päätöksestään toteuttaa toimenpiteitä”;

               vi)lisätään 5 kohdassa ilmaisun ”tämän artiklan nojalla” jälkeen teksti ”. EFTAn valvontaviranomainen julkaisee verkkosivustollaan tiedonannon kustakin päätöksestään toteuttaa toimenpiteitä tämän artiklan nojalla. Arvopaperimarkkinaviranomaisen verkkosivustolla esitetään viittaus siihen, että EFTAn valvontaviranomainen on julkaissut tiedonannon.”

               l)Mukautetaan 41 artikla seuraavasti:

               i)korvataan 1–4, 6 ja 7 kohdassa EFTA-valtioiden osalta ilmaisu ”pankkiviranomainen” ilmaisulla ”EFTAn valvontaviranomainen” ja ilmaisu ”pankkiviranomaisen” ilmaisulla ”EFTAn valvontaviranomaisen”;

               ii)korvataan 2 kohdassa ilmaisu ”unionin oikeuden” EFTA-valtioiden osalta ilmaisulla ”ETA-sopimuksen”;

               iii)korvataan 3 kohdassa ilmaisu ”antamatta” ilmaisulla ”ilman, että pankkiviranomainen antaa”;

               iv)korvataan 5 kohdassa ilmaisu ”kaikista päätöksistään toteuttaa toimenpiteitä” ilmaisulla ”kustakin päätöksestään toteuttaa toimenpiteitä”;

               v)lisätään 5 kohdassa ilmaisun ”tämän artiklan nojalla” jälkeen teksti ”. EFTAn valvontaviranomainen julkaisee verkkosivustollaan tiedonannon kustakin päätöksestään toteuttaa toimenpiteitä tämän artiklan nojalla. Pankkiviranomaisen verkkosivustolla esitetään viittaus siihen, että EFTAn valvontaviranomainen on julkaissut tiedonannon.”

               m)Mukautetaan 45 artikla seuraavasti:

               i)lisätään 1 kohdassa ilmaisun ”arvopaperimarkkinaviranomainen” jälkeen ilmaisu ”tai EFTA-valtioiden osalta EFTAn valvontaviranomainen”;

               ii)lisätään 2, 4, 5, 8 ja 9 kohdassa ja 3 kohdan ensimmäisessä alakohdassa ilmaisun ”arvopaperimarkkinaviranomainen” jälkeen ilmaisu ”tai tapauksen mukaan EFTAn valvontaviranomainen”;

               iii)lisätään 3 kohdan toisessa ja kolmannessa alakohdassa ilmaisun ”toimenpiteitä” jälkeen ilmaisu ”tai tapauksen mukaan laatii luonnoksia EFTAn valvontaviranomaiselle”;

               iv)korvataan 6 kohdassa ilmaisu ”kaikista päätöksistä” ilmaisulla ”kaikista päätöksistään”;

               v)lisätään 6 kohdassa ilmaisun ”tai jatkamista” jälkeen teksti ”. EFTAn valvontaviranomainen julkaisee verkkosivustollaan tiedonannon kaikista päätöksistään, jotka koskevat minkä tahansa 1 kohdan c alakohdassa tarkoitetun toimenpiteen määräämistä tai jatkamista. Arvopaperiviranomaisen verkkosivustolla esitetään viittaus siihen, että EFTAn valvontaviranomainen on julkaissut tiedonannon.”;

               vi)korvataan 7 kohdassa ilmaisu ”tiedonannon julkaisupäivänä” ilmaisulla ”päivänä, jona tiedonanto julkaistaan arvopaperimarkkinaviranomaisen verkkosivustolla tai, EFTAn valvontaviranomaisen toteuttamien toimenpiteiden osalta päivänä, jona tiedonanto julkaistaan EFTAn valvontaviranomaisen verkkosivustolla”.”

               4.Lisätään 31bc kohtaan (Euroopan parlamentin ja neuvoston asetus (EU) N:o 648/2012) luetelmakohta seuraavasti:

               ”-32014 R 0600: Euroopan parlamentin ja neuvoston asetus (EU) N:o 600/2014, annettu 15 päivänä toukokuuta 2014 (EUVL L 173, 12.6.2014, s. 84), sellaisena kuin se on oikaistuna EUVL:ssä L 270, 15.10.2015, s. 4, EUVL:ssä L 187, 12.7.2016, s. 30, ja EUVL:ssä L 278, 27.10.2017, s. 54)”.

               2 artikla

               Asetuksen (EU) N:o 600/2014, sellaisena kuin se on oikaistuna EUVL:ssä L 270, 15.10.2015, s. 4, EUVL:ssä L 187, 12.7.2016, s. 30, ja EUVL:ssä L 278, 27.10.2017, s. 54, asetuksen (EU) 2016/1033, direktiivin 2014/65/EU, sellaisena kuin se on oikaistuna EUVL:ssä L 188, 13.7.2016, s. 28, EUVL:ssä L 273, 8.10.2016, s. 35, ja EUVL:ssä L 64, 10.3.2017, s. 116, ja direktiivin (EU) 2016/1034 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.

               3 artikla

               Tämä päätös tulee voimaan sitä päivää seuraavana päivänä, jona viimeinen ETA-sopimuksen 103 artiklan 1 kohdan mukainen ilmoitus on tehty*.

                  94 artikla

               Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

               Tehty Brysselissä

                     ETA:n sekakomitean puolesta

                     Puheenjohtaja

                     ETA:n sekakomitean
                     sihteerit

               Sopimuspuolten yhteinen julistus

               liitettäväksi päätökseen N:o [...], jolla direktiivi 2014/65/EU otetaan osaksi ETA-sopimusta

               [hyväksyttäväksi yhdessä päätöksen kanssa ja julkaistavaksi EUVL:ssä]

               Sopimuspuolet ovat yhtä mieltä siitä, että rahoitusvälineiden markkinoista sekä direktiivin 2002/92/EY ja direktiivin 2011/61/EU muuttamisesta 15 päivänä toukokuuta 2014 annetun direktiivin 2014/65/EU sisällyttäminen ETA-sopimukseen ei rajoita yleisesti sovellettavia kansallisia määräyksiä, jotka koskevat suorien ulkomaisten investointien tarkastusta turvallisuuteen tai yleiseen järjestykseen liittyvistä syistä.

                     (1)

                        EUVL L 173, 12.6.2014, s. 84.

                     (2)

                        EUVL L 175, 30.6.2016, s. 1.

                     (3)

                        EUVL L 173, 12.6.2014, s. 349.

                     (4)

                        EUVL L 175, 30.6.2016, s. 8.

                     (5)

                        EUVL L 145, 30.4.2004, s. 1.

                     (6)

                        EUVL L 331, 15.12.2010, s. 12.

                     (7)

                        EUVL L 331, 15.12.2010, s. 84.

                     (8)

                        EU:n ja Euroopan talousalueeseen kuuluvien EFTA-valtioiden talous- ja valtiovarainministerien neuvoston päätelmät, 14178/1/14 REV 1.

                     (9)
                  *
                        [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]


               EUROOPAN KOMISSIO
            Bryssel 22.2.2019
            COM(2019) 105 final
            2019/0055(NLE)
            Ehdotus
            NEUVOSTON PÄÄTÖS
            Euroopan unionin ja sen jäsenvaltioiden sekä Japanin välisellä strategisella kumppanuussopimuksella perustetussa sekakomiteassa unionin puolesta esitettävästä kannasta sekakomitean työjärjestyksen vahvistamiseen

               PERUSTELUT

               1.EHDOTUKSEN KOHDE

                  Tämä ehdotus koskee päätöstä, jolla vahvistetaan unionin puolesta esitettävä kanta Euroopan unionin ja sen jäsenvaltioiden sekä Japanin välisellä strategisella kumppanuussopimuksella perustetussa sekakomiteassa siltä osin kuin on kyse sekakomitean työjärjestystä koskevan päätöksen hyväksymisestä.

               2.EHDOTUKSEN TAUSTA

               2.1.EU:n ja Japanin välinen strateginen kumppanuussopimus

               Euroopan unionin ja sen jäsenvaltioiden sekä Japanin välisellä strategisella kumppanuussopimuksella, jäljempänä ’sopimus’, pyritään lujittamaan EU:n ja sen jäsenvaltioiden sekä Japanin välistä kumppanuutta ja syventämään ja tehostamaan kahdenvälistä yhteistyötä yhteistä etua koskevissa asioissa yhteisten arvojen ja periaatteiden pohjalta. Tämä toteutetaan muun muassa tiivistämällä korkean tason vuoropuhelua. Sopimuksella luodaan johdonmukaiset, oikeudellisesti sitovat puitteet EU:n ja Japanin välisille suhteille. Sopimus allekirjoitettiin 17. heinäkuuta 2018 Tokiossa, ja sitä on sovellettu väliaikaisesti 1. päivästä helmikuuta 2019.

               2.2.Sekakomitea

               Sopimuksen 42 artiklalla perustetaan sekakomitea. Sen päätehtävänä on koordinoida sopimukseen perustuvaa yleistä kumppanuutta ja taata sopimuksen moitteeton toiminta ja tehokas täytäntöönpano. Sekakomitean tehtäviin kuuluu lisäksi muun muassa toimia foorumina, jolla voidaan käsitellä kaikki tähän sopimukseen liittyvien politiikkojen, ohjelmien tai valtuuksien asiaankuuluvat muutokset, päättää uusista yhteistyöaloista, joita ei ole lueteltu sopimuksessa, edellyttäen, että ne ovat sopusoinnussa sopimuksen tavoitteiden kanssa, ja pyrkiä ratkaisemaan sopimuksen tulkitsemisesta, soveltamisesta tai täytäntöönpanosta mahdollisesti aiheutuvat kiistat.

               Sekakomitea antaa tarvittaessa suosituksia ja tekee päätöksiä sekä helpottaa yhteistyön erityisiä osa-alueita sopimuksen perusteella. Sekakomitea tekee päätöksensä yksimielisesti ja kokoontuu kerran vuodessa vuorotellen Tokiossa ja Brysselissä. Sekakomitea vahvistaa oman työjärjestyksensä.

               2.3.Suunniteltu sekakomitean säädös

               Suunnitellun säädöksen tarkoituksena on vahvistaa sekakomitean toimintaa ohjaava työjärjestys sopimuksen 42 artiklan 5 kohdan mukaisesti, jotta sopimus voidaan panna täytäntöön.

               3.Unionin puolesta esitettävä kanta

               Unionin puolesta esitettävän kannan tarkoituksena on vahvistaa sekakomitean työjärjestys. Kannan olisi perustuttava sekakomitean päätösluonnoksiin.

               4.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               4.1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen (SEUT) 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Ilmaisu ’säädökset, joilla on oikeusvaikutuksia’ käsittää myös sellaiset säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”.
                  1

               4.1.2.Soveltaminen käsiteltävänä olevassa asiassa

               Sekakomitea on Euroopan unionin ja sen jäsenvaltioiden sekä Japanin välisellä strategisella kumppanuussopimuksella perustettu elin.

               Säädös, joka sekakomitean on määrä antaa, on säädös, jolla on oikeusvaikutuksia. Tämä johtuu siitä, että sekakomitea tekee sopimuksen 42 artiklan 2 kohdan g alakohdan mukaisesti päätöksiä, jotka sitovat sopimuksen osapuolia.

               Suunnitellulla säädöksellä ei täydennetä eikä muuteta sopimuksen institutionaalisia rakenteita.

               Tämän vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos toinen näistä tavoitteista tai osatekijöistä on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta eli se, jota pääasiallinen tai ensisijainen tavoite tai osatekijä edellyttää.

               4.2.2.Soveltaminen käsiteltävänä olevassa asiassa

               Työjärjestys koskee sopimuksen perusteella perustetun elimen yleistä toimintaa. Näin ollen suunnitellun päätöksen soveltamisala on määritettävä koko sopimuksen perusteella.
                  2

               Kun otetaan huomioon sopimukseen sisältyvien YUTP:n alaa koskevien määräysten määrä ja luonne, suunnitellun säädöksen keskeinen tavoite ja sisältö liittyvät kolmansien maiden kanssa tehtävään taloudelliseen, tekniseen ja rahoitusyhteistyöhön.  Näin on siitä huolimatta, että sopimuksen allekirjoittaminen perustui Euroopan unionista tehdyn sopimuksen (SEU) 37 artiklaan ja SEUT-sopimuksen 212 artiklan 1 kohtaan. Arvio on muuttunut tuomioistuimen asiassa C-244/17, komissio v. neuvosto (Kazakstan), tekemän päätöksen vuoksi. Sen vuoksi ehdotetun päätöksen aineellinen oikeusperusta on SEUT-sopimuksen 212 artiklan 1 kohta.

               4.3.Päätelmä

               Ehdotetun päätöksen oikeusperustana tulisi näin ollen olla SEUT-sopimuksen 212 artiklan 1 kohta yhdessä SEUT-sopimuksen 218 artiklan 9 kohdan kanssa.

               2019/0055 (NLE)

               Ehdotus

               NEUVOSTON PÄÄTÖS

               Euroopan unionin ja sen jäsenvaltioiden sekä Japanin välisellä strategisella kumppanuussopimuksella perustetussa sekakomiteassa unionin puolesta esitettävästä kannasta sekakomitean työjärjestyksen vahvistamiseen

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 212 artiklan 1 kohdan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Euroopan unionin ja sen jäsenvaltioiden sekä Japanin välinen strateginen kumppanuussopimus
                  3
               , jäljempänä ’sopimus’, allekirjoitettiin Tokiossa 17 päivänä heinäkuuta 2018, ja sitä on sovellettu väliaikaisesti 1 päivästä helmikuuta 2019.

               (2)Sopimuksen 42 artiklan 1 kohdalla perustetaan sekakomitea, jäljempänä ’sekakomitea’, joka koordinoi sopimukseen perustuvaa yleistä kumppanuutta.

               (3)Sopimuksen 42 artiklan 5 kohdassa määrätään, että sekakomitea vahvistaa työjärjestyksensä.

               (4)Sekakomitean työjärjestys olisi vahvistettava mahdollisimman pian sopimuksen tehokkaan täytäntöönpanon varmistamiseksi.

               (5)On aiheellista vahvistaa sekakomiteassa unionin puolesta otettava kanta, koska työjärjestyksessä määritetään sopimuksen hallinnoinnista ja moitteettomasta täytäntöönpanosta vastaavan sekakomitean toiminta,

               ON HYVÄKSYNYT TÄMÄN PÄÄTÖKSEN:

               1 artikla

               Euroopan unionin ja sen jäsenvaltioiden sekä Japanin välisen strategisen kumppanuussopimuksen 42 artiklalla perustetun sekakomitean ensimmäisessä kokouksessa unionin puolesta otettavana kantana on tukea sitä, että sekakomitea vahvistaa työjärjestyksensä sellaisena kuin se on esitetty tähän päätökseen liitetyssä sekakomitean päätösluonnoksessa.

               2 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)

                        Asia C-399/12 Saksa v. neuvosto (OIV), ECLI:EU:C:2014:2258, 61–64 kohta.

                     (2)

                        Asia C-244/17, komissio v. neuvosto (Kazakstan), ECLI:EU:C:2018:662, 40 kohta.

                     (3)

                        EUVL L 216, 24.8.2018, s. 4.

    ---documentbreak---

               EUROOPAN KOMISSIO
            Bryssel 22.2.2019
            COM(2019) 105 final
            LIITE
            asiakirjaan
            EhdotusNEUVOSTON PÄÄTÖS
            Euroopan unionin ja sen jäsenvaltioiden sekä Japanin välisellä strategisella kumppanuussopimuksella perustetussa sekakomiteassa unionin puolesta esitettävästä kannasta sekakomitean työjärjestyksen vahvistamiseen

               LIITE

               EU:N JA JAPANIN VÄLISELLÄ STRATEGISELLA KUMPPANUUSSOPIMUKSELLA PERUSTETUN SEKAKOMITEAN
                  PÄÄTÖS N:o 1/2019,

               annettu …,

               sekakomitean työjärjestyksen vahvistamisesta

               SEKAKOMITEA, joka

               ottaa huomioon Euroopan unionin ja sen jäsenvaltioiden sekä Japanin välisen strategisen kumppanuussopimuksen
                  1
               , jäljempänä ’sopimus’, ja erityisesti sen 42 artiklan,

               sekä katsoo seuraavaa:

               (1)Sopimuksen osia on sovellettu ennen sen voimaantuloa 1 päivästä helmikuuta 2019.

               (2)Jotta voitaisiin varmistaa sopimuksen tehokas soveltaminen ennen sen voimaantuloa, sekakomitea olisi perustettava mahdollisimman pian.

               (3)Sopimuksen 42 artiklan 5 kohdan mukaan sekakomitean olisi näin ollen vahvistettava työjärjestyksensä,

               ON HYVÄKSYNYT TÄMÄN PÄÄTÖKSEN:

               1.Vahvistetaan sekakomitean työjärjestys sellaisena kuin se on esitetty liitteessä.

               2.Päätös tulee voimaan päivänä, jona se hyväksytään.

               Allekirjoitettu …

                     Sekakomitean puolesta

                     Puheenjohtajat

               Päätöksen N:o 1/2019 liite

               Euroopan unionin ja sen jäsenvaltioiden
                  sekä Japanin välinen
                  strateginen kumppanuussopimus

               Sekakomitean työjärjestys

               1 artikla

               Tehtävät ja kokoonpano

               1.Sekakomitea suorittaa Euroopan unionin ja sen jäsenvaltioiden, jäljempänä ’unioniosapuoli’, sekä Japanin välisen strategisen kumppanuussopimuksen, jäljempänä ’sopimus’, 42 artiklassa määrättyjä tehtäviä.

               2.Sekakomitea muodostuu osapuolten edustajista.

               2 artikla

               Puheenjohtaja

               Sekakomitean puheenjohtajina toimivat unioniosapuolen sekä Japanin edustajat yhdessä. Niihin viitataan jäljempänä yhdessä ilmauksella ’osapuolet’ ja erikseen ilmauksella ’osapuoli’.

               3 artikla

               Kokoukset

               1.Sekakomitea kokoontuu yleensä kerran vuodessa yhdessä sovittuna päivänä vuorotellen Tokiossa ja Brysselissä. Se kokoontuu myös jommankumman osapuolen pyynnöstä osapuolten niin sopiessa.

               2.Sekakomitea kokoontuu yleensä ylempien virkamiesten tasolla, elleivät osapuolet toisin päätä.

               4 artikla

               Julkisuus

               Sekakomitean kokoukset eivät ole julkisia, elleivät osapuolet toisin päätä.

               5 artikla

               Sihteeristö

               Yksi Euroopan ulkosuhdehallinnon edustaja ja yksi Japanin ulkoministeriön edustaja toimivat yhdessä sekakomitean sihteereinä. Kaikki sekakomitean puheenjohtajille tarkoitetut tai heiltä peräisin olevat tiedonannot välitetään sihteereille.

               6 artikla

               Osallistujat

               1.Osapuolten valtuuskunnan aiottu kokoonpano ilmoitetaan puheenjohtajille sihteeristön välityksellä ennen kutakin kokousta.

               2.Sekakomitean kokouksiin voidaan osapuolten yhteisestä sopimuksesta kutsua tarvittaessa asiantuntijoita tai asiaankuuluvien yksiköiden edustajia joko tarkkailijoina tai antamaan tietoja tietystä aiheesta.

               7 artikla

               Kokousten esityslistat

               1.Puheenjohtajat laativat kutakin kokousta varten alustavan esityslistan.

               2.Alustava esityslista vahvistetaan viimeistään 15 päivää ennen kokouksen alkua.

               3.Sekakomitea hyväksyy lopullisen esityslistan kunkin kokouksen alussa. Osapuolten niin päättäessä esityslistalle voidaan ottaa asioita, joita ei ole merkitty alustavaan esityslistaan.

               4.Puheenjohtajat voivat tarvittaessa päättää lyhentää 2 kohdassa tarkoitettuja määräaikoja.

               8 artikla

               Pöytäkirjat

               1.Sihteerit laativat yhdessä jokaisesta kokouksesta pöytäkirjaluonnoksen mahdollisimman pian ja viimeistään kahden kuukauden kuluttua kunkin kokouksen päättymisestä, ellei yksimielisesti toisin päätetä. Pöytäkirjaluonnos sisältää pääsääntöisesti lopullisen esityslistan ja yhteenvedon kustakin esityslistan kohdasta käydyistä keskusteluista.

               2.Osapuolet hyväksyvät pöytäkirjaluonnoksen kirjallisesti mahdollisimman pian ja viimeistään kahden kuukauden kuluttua kunkin kokouksen päättymisestä, ellei yksimielisesti toisin päätetä.

               9 artikla

               Päätökset ja suositukset

               1.Sekakomitea antaa tarvittaessa suosituksia ja tekee päätöksiä sopimuksen 42 artiklassa vahvistettujen tehtäviensä rajoissa. Niille annetaan otsikko ”suositus” tai ”päätös”, jonka jäljessä on järjestysnumero, niiden antamispäivä sekä kuvaus aiheesta. Kussakin suosituksessa tai päätöksessä ilmoitetaan sen voimaantulopäivä.

               2.Sekakomitea antaa suosituksia ja tekee päätöksiä yksimielisesti.

               3.Sekakomitea voi päättää antaa suosituksia ja tehdä päätöksiä kirjallista menettelyä noudattaen sekakomitean puheenjohtajien välisellä noottienvaihdolla.

               4.Puheenjohtajat hyväksyvät kirjallisesti sekakomitean antamat suositukset ja päätökset.

               5.Kumpikin osapuoli voi päättää julkaista sekakomitean suositukset ja päätökset mitä tahansa sopivaa välinettä käyttäen.

               10 artikla

               Kulut

               1.Kukin osapuoli vastaa sille sekakomitean kokouksiin osallistumisesta aiheutuvista henkilöstö-, matka- ja oleskelukuluista sekä postitus- ja televiestintäkuluista.

               2.Kokouksen järjestävä osapuoli vastaa kokousten järjestelyihin liittyvistä kuluista sekä asiakirjojen kopiointikuluista.

               11 artikla

               Työryhmät

               1.Sekakomitea voi päättää perustaa työryhmiä avustamaan sitä tehtäviensä hoitamisessa.

               2.Sekakomitea voi päättää lopettaa minkä tahansa perustamansa työryhmän taikka vahvistaa sen työjärjestyksen tai muuttaa sitä.

               3.Työryhmät raportoivat toiminnastaan sekakomitealle kunkin kokouksensa jälkeen.

               12 artikla

               Työjärjestyksen muuttaminen

               Osapuolet voivat muuttaa työjärjestystä 9 artiklan mukaisesti.

                     (1)

                        EUVL L xxx, xx.xx.xxxx, s. x.